Τρίπολη, 1/9/2025

**ΑΝΑΚΟΙΝΩΣΗ / ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ**

**Υποψήφιων Διδακτόρων για Βραχυχρόνια Κινητικότητα για Πρακτική Ακαδημαϊκό Έτος 2025–2026**

**ERASMUS+ KA131**

**Σχέδιο: 2024-1-EL01-KA131-HED-000210650**

Το Πανεπιστήμιο Πελοποννήσου, στο πλαίσιο του Προγράμματος ERASMUS+ (Σχέδιο 2024, Δράση KA131), προσκαλεί τους/τις υποψήφιους/ες διδάκτορες όλων των Τμημάτων του Ιδρύματος να υποβάλουν αίτηση συμμετοχής σε βραχυχρόνια κινητικότητα για πρακτική με φυσική παρουσία στο εξωτερικό κατά το ακαδημαϊκό έτος 2025–2026 με πλήρη αναγνώριση για το χρονικό διάστημα του έργου τους.

Σύμφωνα με τις οδηγίες διαχείρισης του Προγράμματος, η Πρακτική Άσκηση μπορεί να πραγματοποιηθεί σε:

- Κάθε δημόσια ή ιδιωτική επιχείρηση που έχει οικονομικές δραστηριότητες, ανεξάρτητα από το μέγεθος, το νομικό καθεστώς, ή τον οικονομικό τομέα στον οποίο λειτουργεί, συμπεριλαμβανομένης της κοινωνικής οικονομίας.

- Σε Ιδρύματα Ανώτατης Εκπαίδευσης. Στο πλαίσιο αυτό ο/η φοιτητής/τρια δεν μετακινείται για σπουδές, αλλά πρόκειται να αποκτήσει εργασιακή εμπειρία. Εφαρμόζονται, λοιπόν, οι κανόνες για τοποθέτηση Πρακτικής Άσκησης.

**ΜΗ ΕΠΙΛΕΞΙΜΟΙ ΟΡΓΑΝΙΣΜΟΙ ΥΠΟΔΟΧΗΣ**

Δεν θεωρούνται επιλέξιμοι οργανισμοί υποδοχής για πρακτική άσκηση οι εξής φορείς:

- Οι θεσμοί της Ευρωπαϊκής Ένωσης και άλλοι φορείς της Ευρωπαϊκής Ένωσης συμπεριλαμβανομένων εξειδικευμένων μονάδων.

- Οργανισμοί οι οποίοι διαχειρίζονται προγράμματα της Ε.Ε. (με στόχο την αποφυγή πιθανής σύγκρουσης συμφερόντων ή/και διπλής χρηματοδότησης

Η δράση απευθύνεται σε ενεργούς/ές υποψήφιους/ες διδάκτορες του Πανεπιστημίου Πελοποννήσου που δεν βρίσκονται σε αναστολή σπουδών.

Η κινητικότητα μπορεί να διαρκεί από 5 έως 30 ημέρες και οφείλει να ολοκληρωθεί το αργότερο έως τις 31 Ιουλίου 2026.

Επιτρέπεται η ενσωμάτωση εικονικής συνιστώσας, η οποία μπορεί να προηγείται ή να έπεται της περιόδου φυσικής παρουσίας και στοχεύει στην ενίσχυση της συνεργατικής μάθησης και ανταλλαγής γνώσεων μεταξύ φοιτητών/τριών από διαφορετικά ευρωπαϊκά ιδρύματα.

# ΔΙΚΑΙΟΛΟΓΗΤΙΚΑ ΥΠΟΒΟΛΗΣ

Οι ενδιαφερόμενοι/ες καλούνται να αποστείλουν ηλεκτρονικά στα κατά τόπους Γραφεία Erasmus+ του Πανεπιστημίου Πελοποννήσου, τα παρακάτω δικαιολογητικά:

* Υπογεγραμμένη Αίτηση Εκδήλωσης Ενδιαφέροντος (παρέχεται σε αρχείο MS Word)
* Βεβαίωση της επιτροπής ή/και επιβλέποντα/ουσας, που θα περιλαμβάνει:
  + τον τίτλο της διδακτορικής διατριβής,
  + επιβεβαίωση ότι η κινητικότητα εντάσσεται στην εκπόνηση της διατριβής,
  + βεβαίωση ότι η διάρκεια παραμονής στο εξωτερικό αναγνωρίζεται στη συνολική διάρκεια του προγράμματος σπουδών
* Βεβαίωση εγγραφής από τη Γραμματεία του Τμήματος
* Επιστολή αποδοχής ή ηλεκτρονικό μήνυμα από τον φορέα υποδοχής (αναφέρονται η διάρκεια, η γλώσσα και το αντικείμενο της δραστηριότητας). Συνιστάται οι υποψήφιοι/ες να έχουν έλθει ήδη σε επικοινωνία με το Ίδρυμα υποδοχής και να υποβάλουν ταυτόχρονα με την αίτησή τους αποδεικτικό της αποδοχής τους (επιστολή αποδοχής ή ηλεκτρονικό μήνυμα).
* Αντίγραφα πτυχίων ξένων γλωσσών
* Βιογραφικό σημείωμα (σε ελληνικά και αγγλικά)
* Φωτογραφία τύπου ταυτότητας ή διαβατηρίου

# ΥΠΟΒΟΛΗ ΑΙΤΗΣΕΩΝ – ΠΡΟΘΕΣΜΙΑ

Οι αιτήσεις υποβάλλονται ηλεκτρονικά στα αρμόδια Γραφεία Erasmus+ του Πανεπιστημίου Πελοποννήσου ανά Σχολή:

* Για τους φοιτητές/τριες των Τμημάτων [Διοίκησης Επιχειρήσεων & Οργανισμών, Λογιστικής & Χρηματοοικονομικής, Γεωπονίας, Επιστήμης και Τεχνολογίας Τροφίμων, Λογοθεραπείας, Επιστήμης Διατροφής και Διαιτολογίας, Ψηφιακών Συστημάτων]: [erasmus.kal@go.uop.gr](mailto:erasmus.kal@go.uop.gr)

Γραφείο Erasmus (ΚΑΛΑΜΑΤΑ), τηλ. 27210 45171, 45190

* Για τους φοιτητές/τριες των Τμημάτων της Σχολής Μηχανικών (Ηλεκτρολόγων Μηχανικών και Μηχανικών Υπολογιστών, Μηχανολόγων Μηχανικών, Πολιτικών Μηχανικών) : [erasmus.pat@uop.gr](mailto:erasmus.pat@uop.gr)

Γραφείο Erasmus (ΠΑΤΡΑ) τηλ 2610 643060 / 2610 369150

* Λοιπά Τμήματα: : [erasmus@uop.gr](mailto:erasmus@uop.gr)

Γραφείο Erasmus (ΝΑΥΠΛΙΟ) τηλ. 27520 70222

**Προθεσμία υποβολής αιτήσεων για μετακίνηση**: έως την Τετάρτη, 15 Οκτωβρίου 2025

Για απορίες και διευκρινίσεις, οι ενδιαφερόμενοι/ες μπορούν να επικοινωνούν με την κ. Παρασκευή Χαϊδά, Τμήμα Διεθνών Σχέσεων: V•□ ʌV□ [iro@go.uop.gr](mailto:iro@go.uop.gr) | ☎ 2710 230008

# ΔΙΑΔΙΚΑΣΙΑ ΕΠΙΛΟΓΗΣ - ΕΝΣΤΑΣΕΙΣ

* Η επιλογή των υποψήφιων Διδακτόρων θα πραγματοποιηθεί βάσει κριτηρίων σύμφωνα με τον Επικυρωμένο Οδηγό Κινητικότητας Erasmus+ 2025 του Πανεπιστημίου Πελοποννήσου (ΑΔΑ: ΨΩ2Υ469Β7Δ-Ε7Γ/19.06.25): <https://erasmus.uop.gr/mobility-regulation-erasmus>
* Οι αιτήσεις των υποψήφιων Διδακτόρων που απορρίπτονται καταγράφονται σε ειδικό έντυπο με σαφή αιτιολόγηση.
* Ειδικά για το Τμήμα Πολιτικής Επιστήμης και Διεθνών Σχέσεων ισχύουν πρόσθετα κριτήρια αξιολόγησης που έχουν αναρτηθεί στο: [https://pedis.uop.gr](https://pedis.uop.gr/)
* Η ανακοίνωση των αποτελεσμάτων γίνεται μέσω αποστολής προσωπικού ηλεκτρονικού μηνύματος.
* Προτεραιότητα δίνεται σε υποψήφιους/ες που δεν έχουν προηγούμενη συμμετοχή σε κινητικότητα Erasmus+.
* Σε περίπτωση ισοβαθμιών ή μη επάρκειας χρηματοδότησης, προηγούνται οι επιλαχόντες/ούσες με βάση τη σειρά κατάταξης.
* Την ευθύνη για το περιεχόμενο της υποβαλλόμενης αίτησης και τη χρήση των πληροφοριών που παρέχονται σε αυτή φέρει αποκλειστικά ο/η συντάκτης/τρια της αίτησης.
* Ενστάσεις μπορούν να υποβληθούν ηλεκτρονικά, εντός 3 εργάσιμων ημερών από την κοινοποίηση των αποτελεσμάτων, προς την Επιτροπή Ενστάσεων.

# ΧΡΗΜΑΤΟΔΟΤΗΣΗ – ΕΙΔΙΚΗ ΜΕΡΙΜΝΑ

Η συμμετοχή σε κινητικότητα για σπουδές με φυσική παρουσία στο εξωτερικό υποστηρίζεται οικονομικά από το Erasmus+ για τα έξοδα ταξιδιού και διαβίωσης σύμφωνα με τις εθνικές κλίμακες του ΙΚΥ: <https://www.iky.gr/erasmus>

Φοιτητές/τριες με λιγότερες ευκαιρίες (οικονομικά/κοινωνικά κριτήρια, αναπηρία κ.ά.) μπορούν να αιτηθούν επιπλέον επιχορήγηση σύμφωνα με το <https://erasmus.uop.gr/student-with-disabilities> και το <https://erasmus.uop.gr/student-with-disabilities2>

# ΕΥΡΩΠΑΪΚΗ ΠΥΛΗ – EUNICE

Το Πανεπιστήμιο Πελοποννήσου, ως μέλος της συμμαχίας των Ευρωπαϊκών Πανεπιστημίων EUNICE – European University for Customised Education, παρέχει σε όλα τα μέλη του τη δυνατότητα αξιοποίησης ενός δυναμικού και διαρκώς ανανεούμενου δικτύου συνεργαζόμενων φορέων, εταιρειών, ερευνητικών εργαστηρίων και πανεπιστημιακών ιδρυμάτων. Η αναζήτηση σε φορείς υποδοχής γίνεται μέσω των [:https://eunice-university.eu](https://eunice-university.eu/)/ και <https://internships.eunice-university.eu/internship>

## Συνημμένο αρχείο:

Αίτηση Εκδήλωσης Ενδιαφέροντος (μορφή .docx)

## Καταληκτική ημερομηνία:

Ο τελικός αριθμός των φοιτητών/τριών του Ιδρύματος που θα μετακινηθούν για Πρακτική Άσκηση θα οριστικοποιηθεί βάσει των διαθέσιμων χρηματικών υπολοίπων του Προγράμματος Erasmus+. Σημειώνεται επίσης ότι εάν τα χρηματικά υπόλοιπα δεν επαρκούν- και λαμβάνοντας υπόψιν την αξιολογική σειρά κατάταξης των υποψηφίων θα δίνεται προτεραιότητα σε υποψηφίους που συμμετέχουν για πρώτη φορά σε μετακίνηση.